钦定古今图书集成/明伦汇编/宫闱典/第115卷 > 杜惟序
## 钦定古今图书集成/明伦汇编/宫闱典/第115卷 > 杜惟序

按《宋史外戚传》：“惟序字舜功，审琦曾孙。自三班奉职
累迁知惠州、莫州，以供备库使为梓夔路钤辖，徙怀
庆路，知邠州，又权庆州。会任福败，以骑兵数千繇怀
安路破贼三砦，斩首数百级，获牛马千计，以功领忠
州刺史，为泾原钤辖，敕巡警边州。久之，改六宅使、知
雄州。时契丹勒兵燕、蓟间，遣使求割地，未至，而惟序”
购得其草，先以闻。徙知沧州，又徙定州，再迁东上阁
门使、知泾州，改四方馆使、知瀛州，复知沧州。入朝，为
祁州团练使，出知恩州，徙大名府路总管，改乾州团
练使，卒。